На основу члана 35. и 35. Закона о планском систему (''Службени гласник РС'', број 30/2018), члана 5. Одлуке о изради Плана развоја града Краљева за период 2021 – 2030. године (''Службени лист града Краљева'', број41/ 20) и тачке 4. Закључка Владе Републике Србије, 05 број 011-722/2020 од 30.01.2020. године,

Град Краљево упућује

**ЈАВНИ ПОЗИВ**

Организацијама цивилног друштва са територије града Краљева за предлагање кандидата за чланове тематских радних група за израду Плана развоја града Краљева за период 2021 – 2030. године

Град Краљево је доношењем скупштинске одлуке покренуо процес израде Плана развоја за период 2021 – 2030. године. Одлуком о изради Плана развоја града Краљева је дефинисано да се за израду Плана развоја формирају тематске радне групе за следеће области:

**1. Економски развој**, што подразумева планирање унапређења пословног окружења, развој пословне инфраструктуре, привлачење и подстицај развоја инвестиција,подршку привредном сектору, развој локалне економије засноване на знању, подршку отварању нових радних места, подстицај запошљавања, развој пољопривреде, развој туризмаи друго;

**2. Инфраструктурни развој**, што подразумева развој планских докумената, припрему и реализацију пројеката из области: инфраструктуре од регионалног значаја, саобраћајне инфраструктуре, комуналне инфраструктуре, развој комуналних услуга, инфраструктуре на руралним подручјима, инфраструктуре у циљу спречавања последица елементарних непогода и друго;

**3. Друштвени развој**, што подразумева планирање развоја:социјалне и дечије заштите, социјалне инклузије, смањења сиромаштва, образовања, спорта и рекреативних активности, здравствене заштите, културе, омладинског активизма, спровођење ефикасне стамбене политике, безбедност грађана и друго;

**4. Развој добре управе**, што подразумева планирање развоја ефикасне градске управе, добро управљање на локалном нивоу, одговорност, транспарентност, партиципацију, борбу против корупције, регионалну и међуопштинску сарадњу и друго.

Такође, као хоризонтална питања у све четири приоритетне области су питања заштите животне средине, смањење последица климатских промена, родне равноправности и једнаке могућности.

У складу са утврђеном обавезом консултација у свим фазама израде докумената јавних политика и могућношћу укључивања заинтересованих страна у радне групе за израду документа, град Краљево објављује овај позив за избор **по два представника организација цивилног друштва за све четири радне групе**, који ће учествовати у процесу израде документа. Радом тематских радних група координираће Комисија за израду Плана развоја града Краљева која је формирана Решењем градоначелника број 011-299/2020-I од 30.10.2020. године .

**За члана тематских радних група једна организација цивилног друштва може предложити само једног кандидата/кињу.** Организација цивилног друштва може предложити свог представника за рад у радним групама ако испуњава следеће услове:

* Да је уписана у регистар невладиних организација пре објављивања Јавног позива,
* Да у статуту има утврђене циљеве и делатност у областима које су у вези са задатком тематске радне групе за коју предлаже свог представника,
* Да је у предходној години реализовала најмање један пројекат или активност у вези са тематском облашћу радне групе за коју предлаже свог кандидата,
* Да је надлежном органу доставила финансијски извештај (биланс стања и биланс успеха за предходну годину).

Предложени представник/ца може бити лице које испуњава следеће услове:

* Да је држављанин Републике Србије, са пребивалиштем на територији града Краљева,
* Да поседује искуство везано за тематску област радне групе,
* Да није јавни функционер или државни службеник,

Уз пријаву предлога кандидата/киње организација цивилног друштва треба да доставе следећу документацију:

- копију решења из АПР- а о упису у регистар,

- копију Статута удружења,

- листу реализованих пројеката и/или активности у предходној години везаних за тематску област радне групе,

- копију финансијског извештаја за 2019. годину

- фотокопију личне карте (очитану личну карту) на основу које се потврђује идентитет предложеног лица за члана радне групе,

- биографију предложеног кандидата/киње,

- изјаву предложеног кандидата/киње да није функционер или државни службеник и да прихвата кандидатуру за члана Радне групе.

Пријава предлога кандидата/киње се подноси у року од 5 дана од дана објављивања јавног позива. Пријава се подноси на писарници Градске управе, или на адресу: Градска управа града Краљева, Трг Јована Сарића број 1, Служба за управљање пројектима и локално економски развој, Канцеларија 420, са напоменом ''Предлагање кандидата/киње за члана/ицу тематске радне групе за израду плана Развоја града Краљева'', **уз достављање исте и на e-mail адресу projektni\_centar@kraljevo.org**.

Предлог за члана Радне групе биће разматран само ако је достављен благовремено и уз сву потребну документацију.

Листа изабраних представника/ца организација цивилног друштва биће објављена на огласној табли града Краљева.